ตลาดหุ้นยุโรปเปิดตลาดอ่อนตัว นักลงทุนจับตาถ้อยแถลง”เยลเลน”
ตลาดหุ้นยุโรปเปิดตลาดอ่อนตัว นักลงทุนจับตาถ้อยแถลง"เยลเลน"
26 ส.ค. 2559

ตลาดหุ้นยุโรปเปิดตลาดวันนี้อ่อนตัวลง ก่อนหน้าที่นางเจเน็ต เยลเลน ประธานธนาคารกลางสหรัฐ จะกล่าวสุนทรพจน์ในการประชุมประจำปีวันนี้ โดยดัชนี Stoxx Europe 600 เปิดอ่อนตัว 0.1% แตะ 341.76 จุดและดัชนี CAC-40 ตลาดหุ้นฝรั่งเศสเปิดวันนี้ที่ 4,399.46 จุด ลดลง 7.15 จุด, -0.16% ดัชนี DAX ตลาดหุ้นเยอรมันเปิดวันนี้ที่ 10,512.21 จุด ลดลง 17.38 จุด, -0.17%
นางเจเน็ต เยลเลน ประธานธนาคารกลางสหรัฐ (เฟด) จะขึ้นกล่าวสุนทรพจน์ในการประชุมประจำปีที่เมืองแจ็คสัน โฮล รัฐไวโอมิง สหรัฐ ในวันนี้ ในหัวข้อ “เครื่องมือด้านนโยบายการเงินของเฟด” ในขณะที่มีกระแสคาดการณ์ว่า นางเยลเลนจะใช้เวทีนี้ในการส่งสัญญาณปรับขึ้นอัตราดอกเบี้ย หลังจากเฟดประกาศปรับขึ้นอัตราดอกเบี้ยครั้งหลังสุดในเดือนธ.ค. ปีที่แล้ว
ศาสตราจารย์เศรษฐศาสตร์แห่งแคลิฟอร์เนีย สเตท ยูนิเวอร์ซิตี ระบุว่า ความเห็นของเจ้าหน้าที่เฟดเมื่อเร็วๆนี้สะท้อนให้เห็นถึงกระแสสนับสนุนการขึ้นดอกเบี้ยในหมู่คณะกรรมการกำหนดนโยบายของเฟด